Document ID: 32004R0574

Ir-Regolament tal-Kummissjoni (KE) Nru 574/2004
tat-23 ta' Frar 2004
li jemenda l-Annessi I u III tar-Regolament (KE) Nru 2150/2002 tal-Parlament Ewropew u tal-Kunsill dwar l-istatistiċi ta' l-iskart
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2150/2002 tal-Parlament Ewropew u tal-Kunsill tal-25 ta' Novembru 2002 dwar l-istatistiċi ta' l-iskart [1], u partikolarment l-Artikolu 1(5) u l-Artikolu 6 punt (b) tiegħu,
Billi:
(1) Permezz ta' l-Artikolu 6 tar-Regolament (KE) Nru 2150/2002, jeħtieġ li l-Kummissjoni tagħmel l-arranġamenti għall-implimentazzjoni ta' dak ir-Regolament.
(2) Taħt l-Artikolu 6 punt (b) tar-Regolament (KE) Nru 2150/2002, il-Kummissjoni tista' tadatta l-ispeċifikazzjonijiet fl-Annessi tagħha.
(3) Taħt l-Artikolu 1(5) tar-Regolament (KE) Nru 2150/2002, jeħtieġ li l-Kummissjoni tistabbilixxi kejl ta' ekwivalenza bejn in-nomenklatura statistika ta' l-Anness III tagħha u l-lista ta' l-iskart stabbilita mid-Deċiżjoni tal-Kummissjoni 2000/532/KE [2].
(4) Ir-Regolament (KE) Nru 2150/2002 għandu għalhekk jiġi emendat kif suppost.
(5) Il-miżuri provduti f'dan ir-Regolament jaqblu ma' l-opinjoni tal-Kumitat tal-Programm ta' l-Istatistika stabbilit mid-Deċiżjoni tal-Kunsill 89/382/EEC, Euratom [3],
ADOTTAT DAN IR-REGOLAMENT
Artikolu 1
L-Annessi tar-Regolament (KE) Nru 2150/2002 ġew emendati kif ġej:
1. Fl-Anness I, Sezzjoni 2(1) hija mibdula f'L-Anness I ta' dan ir-Regolament.
2. L-Anness III huwa mibdul f'L-Anness II ta' dan ir-Regolament.
Artikolu 2
Dan ir-Regolament se jidħol fis-seħħ fl-20 ġurnata wara il-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament se jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar it-23 ta' Frar 2004.

Labels: 19
20